pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”กำชับ สนร.จัดคอร์สอบรมคุ้มครองแรงงานไทยในต่างแดน
วันอังคารที่ 28 สิงหาคม 2561
“บิ๊กอู๋”กําชับ สนร.จัดคอร์สอบรมคุ้มครองแรงงานไทยในต่างแดน
รมว.แรงงาน กําชับ สํานักงานแรงงานในต่างประเทศทุกแห่ง อบรมให้ความรู้กฎระเบียบและกฎหมายการจ้างแรงงานต่างชาติแก่ล่าม อาสาสมัครแรงงาน และบริษัทจัดหางาน ช่วยเหลือแรงงานไทยให้ได้รับข้อมูลข่าวสาร มีช่องทางร้องทุกข์ร้องเรียนกรณีเกิดเหตุฉุกเฉิน พร้อมย้ํา
รมว.แรงงาน กําชับ สํานักงานแรงงานในต่างประเทศทุกแห่ง อบรมให้ความรู้กฎระเบียบและกฎหมายการจ้างแรงงานต่างชาติแก่ล่าม อาสาสมัครแรงงาน และบริษัทจัดหางาน ช่วยเหลือแรงงานไทยให้ได้รับข้อมูลข่าวสาร มีช่องทางร้องทุกข์ร้องเรียนกรณีเกิดเหตุฉุกเฉิน พร้อมย้ํา แรงงานไทยที่จะไปทํางานต่างประเทศให้ศึกษาขั้นตอนการเดินทางที่ถูกต้องเพื่อได้รับความคุ้มครองสิทธิจากทางการ
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้มีข้อสั่งการให้สํานักงานแรงงาน
ในต่างประเทศทุกแห่งจัดอบรมหลักสูตรให้ความรู้เรื่องกฎระเบียบและกฎหมายการจ้างแรงงานต่างชาติแก่ล่ามและอาสาสมัครแรงงาน รวมทั้งบริษัทจัดหางาน เพื่อสามารถให้คําปรึกษาแนะนําที่เป็นประโยชน์แก่แรงงานไทยที่ไปทํางานในต่างประเทศให้ได้รับข้อมูลข่าวสาร มีช่องทางการติดต่อร้องทุกข์ร้องเรียน ได้รับความช่วยเหลือและคุ้มครองจากทางการกรณีเกิดเหตุฉุกเฉินได้อย่างทันท่วงที รวมทั้งยังเป็นการส่งเสริมและขยายตลาดแรงงานไทยในต่างประเทศ
โดยสํานักงานแรงงาน ณ กรุงมะนิลา (ส่วนที่ 2) ไทเป ได้จัดโครงการอบรมล่ามและอาสาสมัครแรงงานประจําปี 2561 เมื่อวันที่ 24 สิงหาคม 2561 มีล่ามที่เข้ารับการอบรมจํานวน 34 คน และจัดโครงการประชุมบริษัทจัดหางานเพื่อขยายตลาดและคุ้มครองแรงงานไทยประจําปี 2561 (เขตภาคกลาง ณ ไทจง)มีผู้แทนบริษัทจัดหางานเข้าร่วม 39 คน เป็นบริษัทจัดหางานไต้หวัน 30 คน และบริษัทจัดหางานไทย 9 คน
พล.ต.อ.อดุลย์ฯ กล่าวต่อว่า จากข้อมูลของสํานักงานแรงงาน ณ กรุงมะนิลา (ส่วนที่ 2) ไทเป พบว่าปัจจุบันมีแรงงานไทยในไต้หวันจํานวน 61,301 คน จําแนกตามประเภทกิจการ อุตสาหกรรมการผลิต 58,411 คน ก่อสร้าง 2,363 คน ผู้อนุบาล/ผู้ช่วยงานบ้าน 501 คน การเกษตร/การประมง ซึ่งมิใช่ลูกเรือประมง 26 คนโดยเป็นแรงงานไทยที่ สนร.ไทเปได้รับรองเอกสารการจ้างงาน จํานวน 18,142 คน ประกอบด้วย ผ่านบริษัทจัดหางาน 17,911 คน จัดส่งโดยรัฐ จํานวน 161 คน แรงงานเดินเรื่องเอง/นายจ้างยื่นโดยตรง จํานวน 37 คน เปลี่ยนนายจ้างใหม่ในไต้หวัน 43 คน ซึ่งสาขาอุตสาหกรรมที่ขอนําเข้ามากที่สุด คือภาคอุตสาหกรรมการผลิต จํานวน 17,468 คน รองลงมาคือ ภาคก่อสร้าง จํานวน 603 คน ภาคครัวเรือน (ผู้ช่วยงานบ้าน/ผู้อนุบาล) จํานวน 59 คน และภาคเกษตร/ประมงที่มิใช่ลูกเรือประมง ล่าม จํานวน 3 คน และอื่น ๆ 9 คน ตามลําดับทั้งนี้ตั้งแต่เดือนตุลาคม 2559 จนถึงเดือนกรกฎาคม 2561 มีแรงงานไทยในไต้หวันส่งเงินเป็นรายได้กลับประเทศเป็นเงินกว่า 5,600 ล้านบาท
พล.ต.อ.อดุลย์ฯ ยังได้เน้นย้ําถึงแรงงานไทยที่จะไปทํางานในต่างประเทศ ขอให้ศึกษาขั้นตอนการเดินทางไปทํางานต่างประเทศที่ถูกต้อง เพื่อป้องการถูกหลอกลวง และให้ได้รับค่าจ้างและสวัสดิการตามกฎหมาย โดยผู้ที่สนใจจะไปทํางานต่างประเทศสามารถสอบถามเพิ่มเติมได้ที่สํานักงานจัดหางานทุกจังหวัด หรือโทร 1506 กด 2 กรมการจัดหางาน
----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สนร.ไทเป ข้อมูล -ภาพ/
28 สิงหาคม 2561
รัฐบาลไทย-ข่าวทำเนียบรัฐบาล-​ ปลัดกระทรวงกลาโหม ห่วงใยกำลังลังพล จัดชุดปฏิบัติการเข้าฉีดพ่นยาฆ่าเชื้อนอกเวลาปฏิบัติงาน
วันจันทร์ที่ 20 เมษายน 2563
​ ปลัดกระทรวงกลาโหม ห่วงใยกําลังลังพล จัดชุดปฏิบัติการเข้าฉีดพ่นยาฆ่าเชื้อนอกเวลาปฏิบัติงาน
แม้ว่าสถานการณ์การแพร่ระบาดของเชื้อโควิด-19 จะมีแนวโน้มลดลงเป็นลําดับ แต่ผู้บังคับบัญชาระดับสูงของสํานักงานปลัดกระทรวงกลาโหมก็ยังคงให้ความสําคัญและตระหนักถึงความปลอดภัยของกําลังพลอย่างสม่ําเสมอ
โดยเมื่อวันศุกร์ที่ผ่านมา (17 เม.ย.63) สํานักงานสนับสนุนสํานักงานปลัดกระทรวงกลาโหม และสํานักโยธาธิการกลาโหม ได้จัดเจ้าหน้าที่เข้าปฏิบัติการฉีดพ่นยาฆ่าเชื้อโรค บริเวณห้องผู้บังคับบัญชาระดับสูง ห้องประชุม ห้องอาหาร ห้องฟิตเนส และภายในสํานักงานของหน่วยขึ้นตรงสํานักงานปลัดกระทรวงกลาโหม โดยผลการเข้าปฏิบัติการเป็นไปด้วยความเรียบร้อย ไม่กระทบกับการปฏิบัติงานของกําลังพลเนื่องจากดําเนินการนอกเวลาปฏิบัติงาน
สําหรับกําลังพล ก็ยังคงให้ใช้ชีวิตด้วยความระมัดระวัง ติดตามสถานการณ์การแพร่ระบาดจากกรมควบคุมโรค กระทรวงสาธารณสุข โดยใกล้ชิด เพื่อให้ได้รับทราบข้อมูลและสถานการณ์การแพร่ระบาด งดหรือหลีกเลี่ยงการเดินทางไปยังพื้นที่ชุมชน พื้นที่ที่มีคนพลุกพล่าน แออัดและอากาศถ่ายเทไม่สะดวก หากมีความจําเป็นต้องเดินทางไปยังสถานที่ดังกล่าว ควรสวมใส่หน้ากากอนามัย ล้างมืออย่างถูกวิธีอยู่เสมอ ทําความสะอาดเครื่องใช้ พื้นผิววัสดุที่ต้องสัมผัสบ่อย ๆ รวมทั้งหลีกเลี่ยงการใช้สิ่งของเครื่องใช้ร่วมกับผู้อื่น หมั่นออกกําลังกายอย่างสม่ําเสมอ พักผ่อนให้เพียงพอ
รัฐบาลไทย-ข่าวทำเนียบรัฐบาล-กรุงไทยผนึก ขสมก. รับชำระค่าโดยสารรถเมล์ทุกคันแบบไร้เงินสด
วันพุธที่ 2 ตุลาคม 2562
กรุงไทยผนึก ขสมก. รับชําระค่าโดยสารรถเมล์ทุกคันแบบไร้เงินสด
ธนาคารกรุงไทยร่วมกับ ขสมก.เปิดให้บริการรับชําระค่าโดยสารประจําทาง แบบไร้เงินสด (ส่วนต่อขยาย) ในทุกเส้นทางเดินรถทั่วกรุงเทพฯ และปริมณฑล ด้วยบัตรโดยสารอิเล็กทรอนิกส์ร่วม ขสมก. สแกน  QR Code เพื่อชําระเงินผ่าน กรุงไทย NEXT หรือ Mobile  Banking
วันนี้ (1 ตุลาคม 2562) ธนาคารกรุงไทยร่วมกับ ขสมก.เปิดให้บริการรับชําระค่าโดยสารประจําทาง แบบไร้เงินสด (ส่วนต่อขยาย) ในทุกเส้นทางเดินรถทั่วกรุงเทพฯ และปริมณฑล ด้วยบัตรโดยสารอิเล็กทรอนิกส์ร่วม ขสมก. สแกน QR Code เพื่อชําระเงินผ่าน กรุงไทย NEXT หรือ Mobile Banking รวมทั้งบัตรเดบิตหรือบัตรเครดิตของทุกธนาคาร ที่มีสัญลักษณ์ Contactless และบัตรสวัสดิการแห่งรัฐ ผ่านเครื่อง EDC โดยมี นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นประธาน พร้อมด้วย นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ (ขสมก.) นายกิตติพัฒน์ เพียรธรรม ผู้ช่วยกรรมการผู้จัดการใหญ่อาวุโส สายงานธุรกิจภาครัฐ ธนาคารกรุงไทย ร่วมงาน ที่องค์การขนส่งมวลชนกรุงเทพ ถนนวัฒนธรรม ห้วยขวาง
นายสุระชัย เอี่ยมวชิรสกุล เปิดเผยว่า ขสมก.ได้ขยายผลการดําเนินโครงการรับชําระค่าโดยสารแบบไร้เงินสดบนรถโดยสารของ ขสมก.ทุกคัน ตั้งแต่วันที่ 1 ตุลาคม 2562 เป็นต้นไป ผู้ใช้บริการสามารถชําระค่าโดยสาร ผ่านเครื่อง EDC ด้วยบัตรโดยสารอิเล็กทรอนิกส์ (ชําระค่าโดยสารเป็นรายเที่ยว) บัตรโดยสารล่วงหน้าอิเล็กทรอนิกส์ (ไม่จํากัดจํานวนเที่ยว) บัตรนักเรียน นักศึกษาอิเล็กทรอนิกส์ บัตรเดบิต-เครดิตที่มีสัญลักษณ์ Contactless ของทุกธนาคาร และบัตรสวัสดิการแห่งรัฐ รวมทั้งสแกน QR CODE เพื่อชําระค่าโดยสารผ่านกรุงไทย NEXT หรือ Mobile Banking ของทุกธนาคาร โดยไม่เสียค่าธรรมเนียม เพื่ออํานวยความสะดวกให้กับประชาชนในการชําระค่าโดยสาร ผู้ใช้บริการสามารถเติมเงินในบัตรผ่าน Mobile Banking และตู้ ATM ของทุกธนาคาร เคาน์เตอร์ธนาคารกรุงไทยทุกสาขา และตู้บุญเติม (ยกเว้นตู้บุญเติมหน้าร้านสะดวกซื้อ 7 – 11)
นายกิตติพัฒน์ เพียรธรรม เปิดเผยว่า ธนาคารกรุงไทยได้รับความไว้วางใจจาก ขสมก. ให้ดําเนินการนําระบบรับชําระเงินด้วย QR Code มาติดตั้งบนรถโดยสาร ขสมก. สาย Airport Bus ที่ให้บริการในสนามบินดอนเมือง 4 เส้นทาง สาย A1 ดอนเมือง-หมอชิต 2 และ A2 ดอนเมือง-อนุสาวรีย์ชัยสมรภูมิ สาย A3 ดอนเมือง-สวนลุมพินี และสาย A4 ดอนเมือง-สนามหลวง รวมทั้งติดตั้งเครื่อง EDC เพื่อรับชําระเงินในรถบัส สาย 510 ม. ธรรมศาสตร์ศูนย์รังสิต – อนุสาวรีย์ชัยสมรภูมิ ซึ่งได้รับการตอบรับที่ดี มีผู้สนใจใช้บริการจํานวนมาก และล่าสุด ได้ขยายการให้บริการไปยังรถโดยสาร ขสมก. ทุกเส้นทาง เดินรถ ทั่วกรุงเทพฯ และปริมณฑล ตั้งแต่วันที่ 1 ตุลาคม 2562 เป็นต้นไป เพื่ออํานวยความสะดวกให้กับประชาชน และส่งเสริมสังคมไร้เงินสด
“ธนาคารได้ติดตั้งเครื่อง EDC เพื่อรับชําระเงินในรถ ขสมก. ทุกคัน เรียบร้อยแล้ว ซึ่งพนักงานเก็บค่าโดยสารสามารถตรวจสอบและยืนยันการทํารายการชําระเงินของผู้โดยสารในเครื่อง EDC ประจําตัวพนักงาน และ ขสมก. สามารถตรวจสอบการทํารายการชําระเงินของรถโดยสารแต่ละคันผ่านเว็บไซต์ ช่วยเพิ่มศักยภาพด้านการบริหารจัดการเงินสด และลดต้นทุนการจัดการระบบโลจิสติกส์”
รัฐบาลไทย-ข่าวทำเนียบรัฐบาล-กรมบัญชีกลางแจง เร่งออกกฎหมายลูก พ.ร.บ.จัดซื้อจัดจ้างฯ ตามมาตรา 7 (1)
วันศุกร์ที่ 22 ธันวาคม 2560
กรมบัญชีกลางแจง เร่งออกกฎหมายลูก พ.ร.บ.จัดซื้อจัดจ้างฯ ตามมาตรา 7 (1)
กรมบัญชีกลางแจง เร่งร่างกฎหมายลูก พ.ร.บ.การจัดซื้อจัดจ้างและการบริหารพัสดุภาครัฐ พ.ศ.2560 การจัดซื้อจัดจ้างของรัฐวิสาหกิจที่เป็นการพาณิชย์โดยตรง ตามมาตรา 7 (1) ที่ยกเว้นให้รัฐวิสาหกิจออกระเบียบเองได้
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่าหลังจากที่คณะกรรมการนโยบายการจัดซื้อจัดจ้างและการบริหารพัสดุภาครัฐ ได้เห็นชอบร่างประกาศ เรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง โดยกําหนดให้รัฐวิสาหกิจเร่งดําเนินการออกกฎหรือระเบียบของรัฐวิสาหกิจที่เกี่ยวกับการพาณิชย์โดยตรง ทั้งนี้ ได้เสนอร่างกฎหรือระเบียบของรัฐวิสาหกิจที่เกี่ยวกับการพาณิชย์โดยตรง จํานวน 10 แห่ง 1) บริษัท ปตท. จํากัด (มหาชน) และบริษัทในเครือที่เป็นรัฐวิสาหกิจ 2) บริษัท กฟผ. อินเตอร์เนชั่นแนล จํากัด ๓) บริษัท อสมท. จํากัด (มหาชน) ๔) บริษัท ไปรษณีย์ไทย จํากัด และบริษัทในเครือที่เป็นรัฐวิสาหกิจ ๕) บริษัท บริหารสินทรัพย์ กรุงเทพพาณิชย์ จํากัด (มหาชน) ๖) บริษัท บริหารสินทรัพย์ สุขุมวิท จํากัด ๗) การไฟฟ้าส่วนภูมิภาค ๘) บริษัท การบินไทย จํากัด (มหาชน) ๙) องค์การเภสัชกรรม ๑๐) โรงงานยาสูบ ให้คณะกรรมการนโยบายการจัดซื้อจัดจ้างฯพิจารณาซึ่งที่ประชุมมอบหมายให้กรมบัญชีกลางจัดทํากรอบแนวทางการพิจารณาร่างกฎหรือระเบียบดังกล่าว ว่ามีความแตกต่างกับระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 หรือไม่ มีความเหมาะสมและสอดคล้องกับธุรกิจของรัฐวิสาหกิจ รวมทั้งมีมาตรการหรือกลไกรองรับว่าสามารถที่จะทําธุรกิจได้ เมื่อจัดทําเสร็จเรียบร้อยให้เสนอคณะอนุกรรมการนโยบายการจัดซื้อจัดจ้างและการบริหารพัสดุภาครัฐพิจารณาให้ความเห็นชอบ รวมทั้งแจ้งให้รัฐวิสาหกิจเสนอกฎหรือระเบียบของรัฐวิสาหกิจนั้น ๆ ให้ผู้มีอํานาจพิจารณาประกาศใช้บังคับต่อไป
ทั้งนี้ เมื่อวันที่ 13 ธันวาคม 2560 ได้ประกาศหลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรงในราชกิจจานุเบกษาแล้ว และมีผลใช้บังคับตั้งแต่วันที่ 14 ธันวาคม 2560 เป็นต้นไป โดยรัฐวิสาหกิจที่มีการจัดซื้อจัดจ้างพัสดุที่เกี่ยวกับการพาณิชย์โดยตรงต้องออกกฎหรือระเบียบให้แล้วเสร็จภายใน 180 วัน นับแต่วันที่ประกาศนี้ใช้บังคับ คือภายในวันที่ 11 มิถุนายน 2561
อธิบดีกรมบัญชีกลาง กล่าวในตอนท้ายว่า กรมบัญชีกลางยังคงมุ่งมั่นดําเนินงานตามเจตนารมณ์ของหลักการการจัดซื้อจัดจ้างในเรื่องความคุ้มค่า โปร่งใส มีประสิทธิภาพและประสิทธิผล และตรวจสอบได้ และที่สําคัญคือจะต้องทําให้การปฏิบัติงานด้านการจัดซื้อจัดจ้างของหน่วยงานของรัฐทุกแห่งมีความคล่องตัว ไร้ปัญหาและอุปสรรคในการดําเนินงาน
รัฐบาลไทย-ข่าวทำเนียบรัฐบาล-กรุงไทยนำทีมชนะเลิศ "กรุงไทย ต้นกล้าสีขาว" เข้าเฝ้ารับถ้วยพระราชทานจากสมเด็จพระเทพฯ
วันอังคารที่ 6 มีนาคม 2561
กรุงไทยนําทีมชนะเลิศ "กรุงไทย ต้นกล้าสีขาว" เข้าเฝ้ารับถ้วยพระราชทานจากสมเด็จพระเทพฯ
สมเด็จพระเทพรัตนราชสุดา ฯ สยามบรมราชกุมารี พระราชทานถ้วยรางวัลชนะเลิศโครงการ "กรุงไทย ต้นกล้าสีขาว" ประจําปี พ.ศ. 2559 และประจําปี พ.ศ. 2560 ให้แก่คณาจารย์ นักเรียน และชุมชน ทีมจิกกะลาโมเดล โรงเรียนกันทรารมณ์ และทีมปอดบําบัด โรงเรียนรัฐราษฎร์อุปถัมภ์
สมเด็จพระเทพรัตนราชสุดา ฯ สยามบรมราชกุมารี พระราชทานถ้วยรางวัลชนะเลิศโครงการ "กรุงไทย ต้นกล้าสีขาว" ประจําปี พ.ศ. 2559 และประจําปี พ.ศ. 2560 ให้แก่คณาจารย์ นักเรียน และชุมชน ทีมจิกกะลาโมเดล โรงเรียนกันทรารมณ์ และทีมปอดบําบัด โรงเรียนรัฐราษฎร์อุปถัมภ์ โดยมีนายผยง ศรีวณิช กรรมการผู้จัดการใหญ่ ธนาคารกรุงไทย พร้อมด้วยผู้บริหาร คณาจารย์ จากโรงเรียนกันทรารมณ์ และโรงเรียนรัฐราษฎร์อุปถัมภ์ ร่วมเข้าเฝ้าฯ ณ ศาลาดุสิดาลัย สวนจิตรลดา พระราชวังดุสิต เมื่อวันที่ 2 มีนาคม 2561
ทีม “จิกกะลาโมเดล” จากโรงเรียนกันทรารมณ์ จัดทําโครงงาน “จิกกะลาไม่มีหนี้ ชีวีพอเพียง” โดยจัดตั้งธนาคารเมล็ดพันธุ์ทําให้ชุมชนบ้านจิกกะลา อําเภอกันทรารมย์ จังหวัดศรีสะเกษ เป็นต้นแบบการใช้สารจุลินทรีย์กําจัดศัตรูพืช ขยายความรู้สู่ชุมชนอื่น เพื่อเพิ่มพื้นที่เกษตรอินทรีย์ให้ยั่งยืน
ทีม “ปอดบําบัด” จากโรงเรียนรัฐราษฎร์อุปถัมภ์ จัดทําโครงงาน “ผักตบชวาบําบัด สร้างอาชีพเสริม เพิ่มรายได้สู่ชุมชนอย่างยั่งยืน” โดยร่วมมือกับคนในชุมชนสร้างบล็อกที่ใช้ในการจัดระบบผักตบชวาในแหล่งน้ํา รากของผักตบชวาจะช่วยกรองสารเคมีและโลหะหนักที่ลอยมากับน้ําทําให้น้ําสะอาดขึ้น และให้ความรู้กับคนในชุมชนเกี่ยวกับเรื่องการแปรรูปผักตบชวาเป็นผลิตภัณฑ์จักสาน ถ่าน และปุ๋ย และร่วมกับคนในชุมชน ตั้งกลุ่มผักตบชวาขึ้นเพื่อขับเคลื่อนโครงงานและเป็นศูนย์กลางการเรียนรู้
นอกจากการส่งเสริมให้นักเรียนเข้าใจหลักเศรษฐกิจพอเพียง โดยร่วมทํากิจกรรมกับชุมชน เพื่อสร้างความแข็งแกร่งและยั่งยืนแล้ว ธนาคารยังได้สนับสนุนโครงการ National e-Payment ในการก้าวสู่สังคมไร้เงินสด โดยได้ดําเนินการส่งมอบบัตรสวัสดิการแห่งรัฐจํานวน 11.6 ล้านใบ เพื่อส่งเสริมประชาชนให้สามารถเข้าถึงการชําระเงินในระบบอิเล็กทรอนิกส์ ติดตั้งเครื่อง EDC ให้แก่ร้านธงฟ้ามากกว่า 20,000 แห่ง เพื่อรับชําระเงินจากบัตรสวัสดิการแห่งรัฐ อํานวยความสะดวกให้กับประชาชนในพื้นที่ต่างๆ
พร้อมทั้งได้ให้ความรู้ด้านการเงินแก่ประชาชนทุกภูมิภาคมาอย่างต่อเนื่อง เพื่อเสริมสร้างทักษะทางด้านการเงิน ส่งเสริมการมีวินัยทางการเงินและการออม ผ่านช่องทางการสื่อสารต่าง ๆ ตลอดจนจัดทํา Application เพื่อให้ทุกภาคส่วนของสังคม มีโอกาสเข้าถึงบริการทางการเงินอย่างเท่าเทียมกัน ทําให้ชุมชนมีความเข้มแข็งทางการเงิน อันจะส่งผลที่ดีต่อระบบเศรษฐกิจโดยรวมของประเทศ
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-สมอ. 4.0 เดินหน้าอำนวยความสะดวกให้ผู้ประกอบการในการขอรับใบอนุญาต มอก.
วันพฤหัสบดีที่ 17 พฤษภาคม 2561
สมอ. 4.0 เดินหน้าอํานวยความสะดวกให้ผู้ประกอบการในการขอรับใบอนุญาต มอก.
สมอ. พร้อมรับคําขอรับใบอนุญาตผ่านระบบ Digital-License แล้ว 98 มาตรฐาน คาดภายในปี 61 ครอบคลุม 173 มาตรฐาน พร้อมแต่งตั้งหน่วยตรวจ (IB) เพิ่มเป็น 15 หน่วยงาน ดําเนินการตรวจโรงงานแทน สมอ.
สมอ. พร้อมรับคําขอรับใบอนุญาตผ่านระบบ Digital-License แล้ว 98 มาตรฐาน คาดภายในปี 61 ครอบคลุม 173 มาตรฐาน พร้อมแต่งตั้งหน่วยตรวจ (IB) เพิ่มเป็น 15 หน่วยงาน ดําเนินการตรวจโรงงานแทน สมอ. ควบคู่กับการถ่ายโอนการตรวจติดตามภายหลังการอนุญาต เพื่อให้การรับรองมาตรฐานรวดเร็วขึ้น
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยความคืบหน้าการ Transform การมาตรฐานสู่ สมอ. 4.0 โดยนําระบบเทคโนโลยีสารสนเทศมาใช้ในกระบวนการออกใบอนุญาต (Digital-License) เพื่ออํานวยความสะดวก และลดระยะเวลาในการออกใบอนุญาตให้กับผู้ประกอบการให้รวดเร็วยิ่งขึ้นภายใน 10 วันทําการ โดยตั้งแต่เปิดตัวโครงการระบบ Digital-License เมื่อวันที่19 กุมภาพันธ์ ที่ผ่านมา ได้ดําเนินการออกใบอนุญาตไปแล้ว 46 ฉบับ ครอบคลุม 12 มาตรฐาน ขณะนี้ยังพร้อมให้ผู้ประกอบการยื่นขอ มอก. ผ่านระบบเพิ่มอีก จํานวน 98 มาตรฐาน และจะดําเนินการให้ครอบคลุม 173 มาตรฐาน ภายในปี 2561 โดยมีเป้าหมายให้สามารถออกใบอนุญาตได้ครบทุกมาตรฐาน ภายในปี 2562
ด้านการถ่ายโอนงานการตรวจประเมินโรงงานให้หน่วยตรวจที่ได้รับการแต่งตั้งเป็นผู้ตรวจสอบการทําผลิตภัณฑ์อุตสาหกรรม หรือ Inspection Body (IB) ขณะนี้ สมอ. ได้แต่งตั้งศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) เป็นหน่วยตรวจประเมินโรงงานเรียบร้อยแล้ว ทําให้ขณะนี้ สมอ. มีหน่วยตรวจประเมินโรงงาน จํานวน 15 หน่วยงาน ครอบคลุม 1,700 มาตรฐาน ซึ่งในจํานวนนี้ สมอ. ได้ถ่ายโอนงาน   เต็มรูปแบบ จํานวน 173 มาตรฐาน แบ่งเป็น มาตรฐานทั่วไป 130 มาตรฐาน และมาตรฐานบังคับ 43 มาตรฐาน เช่น หลอดไฟฟ้า ถังก๊าซปิโตรเลียมเหลว ผ้าเบรกสําหรับรถยนต์และรถจักรยานยนต์ ถังน้ํามันรถยนต์นั่ง เครื่องอบผ้าเฉพาะด้านความปลอดภัย เป็นต้น ซึ่งหน่วยตรวจดังกล่าวจะทําหน้าที่ประเมินระบบควบคุมคุณภาพของโรงงานที่ทําผลิตภัณฑ์ของผู้ขอรับใบอนุญาต ตั้งแต่การตรวจประเมินระบบของโรงงาน เก็บตัวอย่างและนํามาทําการทดสอบในห้องปฏิบัติการที่ได้รับการแต่งตั้ง รวมทั้งจัดทํารายงานเพื่อเสนอ สมอ. พิจารณา   ออกใบอนุญาต ส่งผลให้การขอรับใบอนุญาตของผู้ประกอบการสะดวกและรวดเร็วมากยิ่งขึ้น โดยสามารถตรวจสอบรายชื่อหน่วยตรวจประเมินโรงงานได้ที่ www.tisi.go.th.
ท้ายนี้ เลขาธิการ สมอ. กล่าวว่า สมอ. เตรียมให้หน่วยตรวจ หรือ IB ทําหน้าที่ตรวจติดตามภายหลังการอนุญาต เพื่ออํานวยความสะดวกให้แก่ผู้ประกอบการ ซึ่งเป็นไปตามหลักเกณฑและวิธีการการตรวจสอบ เพื่อการอนุญาตและติดตามผล ฉบับแกไขครั้งที่ 1 ป พ.ศ.2560 อีกด้วย
11 พฤษภาคม 2561
รัฐบาลไทย-ข่าวทำเนียบรัฐบาล-​กระทรวงกลาโหม มอบของขวัญปีใหม่ “ เติมความสุขให้คนไทย จากใจทหาร” ให้กับประชาชน
วันพฤหัสบดีที่ 28 ธันวาคม 2560
​กระทรวงกลาโหม มอบของขวัญปีใหม่ “ เติมความสุขให้คนไทย จากใจทหาร” ให้กับประชาชน
​กระทรวงกลาโหม มอบของขวัญปีใหม่ “ เติมความสุขให้คนไทย จากใจทหาร” ให้กับประชาชน
พล.ท.คงชีพ ตันตระวาณิชย์ โฆษก กห. เปิดเผย หลังการประชุมสภากลาโหม เมื่อ 27 ธ.ค.60 ณ ศาลาว่าการกลาโหม ว่า กระทรวงกลาโหม ขอมอบความปรารถนาดีให้กับประชาชน โดยได้จัดเตรียมของขวัญปีใหม่ ด้วยการ “เติมความสุขให้คนไทย จากใจทหาร” มอบให้พี่น้องประชาชน ใน 3 เรื่องหลัก คือ
1. งานสร้างความปลอดภัยในชีวิตและทรัพย์สิน : โดยกําลังพลของกองทัพจะทําหน้าที่เสมือนเป็น รั้ว กล้องวงจรปิดหรือแม้กระทั่งยาม ที่คอยดูแลพื้นที่ตามแนวชายแดนและพื้นที่มีความสําคัญด้านความมั่นคง เพื่อรักษาเสถียรภาพความมั่นคงของประเทศและดูแลความสงบเรียบร้อย ความปลอดภัยในชีวิตและทรัพย์สินของประชาชน ในระหว่างห้วงเวลาเทศกาลแห่งความสุข ในปีใหม่ ที่พี่น้องประชาชนร่วมเฉลิมฉลองกัน
2. งานการช่วยเหลือประชาชน : ได้จัดเตรียมกําลังพลเตรียมพร้อม ร่วมเฝ้าระวังและให้การช่วยเหลือประชาชนเร่งด่วน กรณีเกิดเหตุการณ์ไม่คาดคิดขณะเดียวกัน ได้ร่วมรณรงค์ป้องกันและลดอุบัติเหตุบนท้องถนน โดยจัดจุดพักรถ จุดบริการ ชุดแพทย์พยาบาล ชุดตรวจและซ่อมรถยนต์ ตามถนนสายหลักบริเวณหน้าที่ตั้งหน่วยทหาร รวมทั้งจัดตั้งศูนย์ช่วยเหลือประชาชนและนักท่องเที่ยวทางทะเลทั้งฝั่งอ่าวไทยและทะเลอันดามัน
3. งานบริการประชาชน : โดยเปิดแหล่งท่องเที่ยวและพิพิธภัณฑ์ในเขตทหารทั่วประเทศ ให้บริการโดยไม่คิดค่าใช้จ่าย ขณะเดียวกันได้อํานวยความสะดวก จัดจําหน่ายสินค้าอุปโภคและบริโภคราคาถูกร่วมกับการจัดแสดงดนตรีโดยวงดุริยางค์ทหารภายในพื้นที่ของหน่วยทหารทั่วประเทศ เพื่อลดภาระค่าครองชีพครัวเรือนและเติมเต็มความสุขของพี่น้องประชาชนไปด้วยกัน
ทั้งนี้ กห. โดย กําลังพลทุกเหล่าทัพ ขอให้ความเชื่อมั่นกับพี่น้องประชาชนว่า เราจะร่วมกันทําหน้าที่อย่างเต็มกําลังในการเป็นหลักประกันความมั่นคงของชาติเคียงข้างกับประชาชน เพื่อร่วมเสริมสร้างเสถียรภาพความมั่นคงของประเทศและดูแลความปลอดภัยของประชาชน บนผลประโยชน์ส่วนรวมและประเทศชาติร่วมกัน
พร้อมกันนี้ กห. ขอถือโอกาสนี้ ส่งความสุข สวัสดีปีใหม่ 2561 และเป็นกําลังใจให้กับพี่น้องประชาชนทุกคนในการใช้ชีวิตอย่างมีสติ ไม่ประมาท บนพื้นฐานของความพอเพียง
รัฐบาลไทย-ข่าวทำเนียบรัฐบาล-รองนายกรัฐมนตรี เน้นย้ำฝึกฝน พัฒนาทักษะ ขับเคลื่อนการกีฬาของประเทศไทยให้ก้าวหน้า เกิดผลสัมฤทธิ์เป็นรูปธรรม
วันพุธที่ 25 ธันวาคม 2562
รองนายกรัฐมนตรี เน้นย้ําฝึกฝน พัฒนาทักษะ ขับเคลื่อนการกีฬาของประเทศไทยให้ก้าวหน้า เกิดผลสัมฤทธิ์เป็นรูปธรรม
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการกีฬาแห่งประเทศไทย ครั้งที่ 11/2562 ร่วมกับหน่วยงานที่เกี่ยวข้อง
วันนี้ (25 ธันวาคม 2562) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการกีฬาแห่งประเทศไทย ครั้งที่ 11/2562 ร่วมกับหน่วยงานที่เกี่ยวข้อง ผลการประชุมสรุปได้ดังนี้
ที่ประชุมรับทราบการบริหารจัดการองค์กร ประจําปีงบประมาณ พ.ศ. 2562 ตามที่คณะอนุกรรมการบริหารความเสี่ยงและควบคุมภายในของการกีฬาแห่งประเทศไทย เสนอ ซึ่งที่ประชุมคณะอนุกรรมการบริหารความเสี่ยงฯ มีมติเห็นชอบผลการดําเนินงานการบริหารความเสี่ยงและควบคุมภายใน ประจําปีงบประมาณ พ.ศ. 2562 โดยมีข้อเสนอแนะ ดังนี้ 1) มอบหมายผู้รับผิดชอบระดับรองผู้ว่า เพื่อกํากับ ดูแล และติดตาม การบริหารความเสี่ยงของฝ่ายและสํานักในสายบังคับบัญชาให้มีประสิทธิภาพยิ่งขึ้น 2) จัดทําแผนสํารองเพิ่มเติม เพื่อรองรับการดําเนินงานในแต่ละปัจจัยเสี่ยงที่อาจไม่สามารถดําเนินการได้ตามเป้าหมาย 3) การเบิกจ่ายงบลงทุน ควรพิจารณาความเสี่ยงในรายการที่ไม่สามารถดําเนินการได้ตามเป้าหมายจากปีที่ผ่านมา 4) สนับสนุนวิทยาศาสตร์การกีฬา กําหนดเกณฑ์ คุณสมบัติของผู้เชี่ยวชาญแต่ละสาขาให้เหมาะสม และ 5) ติดตามผลการดําเนินงาน ได้แก่ แนวทางการพัฒนานักกีฬาในการแข่งขันระดับนานาชาติ การปรับปรุงความพึงพอใจของผู้ใช้บริการ และการเก็บมูลค่าทางเศรษฐกิจเพิ่มเติมในรายการแข่งขันของสมาคมกีฬาฯ
นอกจากนี้ ที่ประชุมยังรับทราบสรุปผลการแข่งขันกีฬาซีเกมส์ ครั้งที่ 30 ระหว่างวันที่ 30 พฤศจิกายน - 11 ธันวาคม 2562 ณ สาธารณรัฐฟิลิปปินส์ โดยประเทศไทยทําผลงานได้ 92 เหรียญทอง 103 เหรียญเงิน 123 เหรียญทองแดง เป็นอันดับที่ 3 จากจํานวนประเทศที่เข้าร่วมแข่งขัน ทั้งหมด 11 ประเทศ
ทั้งนี้ รองนายกรัฐมนตรี ย้ําให้หน่วยงานที่เกี่ยวข้องเร่งดําเนินการพัฒนาทักษะและฝีมือนักกีฬา รวมถึงการหานักกีฬาที่มีความสามารถ เหมาะสมกับกีฬาแต่ละประเภท เพื่อพัฒนาการกีฬาของประเทศไทยให้ก้าวหน้าและมีประสิทธิภาพมากยิ่งขึ้น โดยนําวิทยาศาสตร์การกีฬามาช่วยในการขับเคลื่อน ให้เกิดประโยชน์ พัฒนาให้เกิดความเป็นเลิศ มีประสิทธิภาพ และเกิดผลสัมฤทธิ์เป็นรูปธรรม
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-EXIM BANK สนับสนุนบางกอกแอร์เวย์สซื้อเครื่องบินโดยสาร รองรับการขยายเครือข่ายเส้นทางการบินและการขยายตัวทางเศรษฐกิจในเอเชีย
วันพุธที่ 26 กันยายน 2561
EXIM BANK สนับสนุนบางกอกแอร์เวย์สซื้อเครื่องบินโดยสาร รองรับการขยายเครือข่ายเส้นทางการบินและการขยายตัวทางเศรษฐกิจในเอเชีย
EXIM BANK ร่วมลงนามกับ บริษัท การบินกรุงเทพ จํากัด (มหาชน) ในสัญญาสนับสนุนทางการเงินของ EXIM BANK จํานวน 92 ล้านดอลลาร์สหรัฐ หรือประมาณ 3,000 ล้านบาท เพื่อให้บริษัทนําไปจัดซื้อเครื่องบินโดยสารแบบเอทีอาร์ (ATR) 72-600 จํานวน 4 ลํา
EXIM BANK สนับสนุนบางกอกแอร์เวย์สซื้อเครื่องบินโดยสาร รองรับการขยายเครือข่ายเส้นทางการบินและการขยายตัวทางเศรษฐกิจในเอเชีย
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) ร่วมลงนามกับนายพุฒิพงศ์ ปราสาททองโอสถ กรรมการผู้อํานวยการใหญ่ บริษัท การบินกรุงเทพ จํากัด (มหาชน) หรือสายการบินบางกอกแอร์เวย์ส ในสัญญาสนับสนุนทางการเงินของ EXIM BANK จํานวน 92 ล้านดอลลาร์สหรัฐ หรือประมาณ 3,000 ล้านบาท เพื่อให้บริษัทนําไปจัดซื้อเครื่องบินโดยสารแบบเอทีอาร์ (ATR) 72-600 จํานวน 4 ลํา สําหรับการขยายเครือข่ายเส้นทางการบินของบางกอกแอร์เวย์สทั้งภายในประเทศและต่างประเทศ ณ สํานักงานใหญ่ สายการบินบางกอกแอร์เวย์ส ถนนวิภาวดีรังสิต เมื่อวันที่ 26 กันยายน 2561
การสนับสนุนของ EXIM BANK ในครั้งนี้เพื่อให้สายการบินบางกอกแอร์เวย์สมีศักยภาพเพิ่มมากขึ้นที่จะพัฒนาและขยายเครือข่ายเส้นทางบินในอนาคต เชื่อมโยงการพัฒนาอุตสาหกรรมการท่องเที่ยวกับการขยายตัวของการค้า การลงทุน และการบริการ นําไปสู่การพัฒนาเศรษฐกิจและสังคมของไทยและภูมิภาคเอเชียโดยรวม โดยสอดคล้องกับภารกิจของ EXIM BANK และนโยบายของรัฐบาล ทั้งนี้ การท่องเที่ยวเป็นรายได้สําคัญของประเทศไทย เห็นได้จากข้อมูลปี 2560 ไทยมีรายได้จากการท่องเที่ยวรวม 2.76 ล้านล้านบาท คิดเป็นสัดส่วนประมาณ 20% ของผลิตภัณฑ์มวลรวมภายในประเทศ (GDP)
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายเลขานุการและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 1141, 1144
EXIM Thailand Finances Bangkok Airways’ Acquisition of Aircraft to Serve Route Expansion and Economic Growth in Asia
Mr. Pisit Serewiwattana, President of Export-Import Bank of Thailand (EXIM Thailand), and Mr. Puttipong Prasarttong-Osoth, President of Bangkok Airways Public Company Limited, signed a financial facility agreement at Bangkok Airways’ Head Office on Vibhavadirangsit Road on September 26, 2018 to provide a credit facility worth 92 million US dollars or approximately 3,000 million baht to finance Bangkok Airways’ acquisition of four ATR72-600s to accommodate the airline’s expansion of domestic and international routes.
This financial support aims to enhance Bangkok Airways’ potential for its forward-looking development and expansion of network linking tourism development with expansion of trade, investment and services, which would lead to economic and social development of Thailand and Asia as a whole. This is in line with EXIM Thailand’s mission and the government policy. Tourism is Thailand’s major source of revenues. In 2017, tourism revenue totaled 2.76 trillion baht, representing around 20% of the country’s GDP.
For further information, please contact Corporate Communication Division, Secretary and Corporate Communication Department
Tel. 0 2271 3700, 0 2278 0047, 0 2617 2111 ext. 1141, 1144